CELEX: 32022D0614
Language: da
Date: 2022-02-11 00:00:00
Title: Rådets afgørelse (EU) 2022/614 af 11. februar 2022 om undertegnelse på Unionens vegne og om midlertidig anvendelse af aftalen i form af brevveksling mellem Den Europæiske Union og Republikken Mauritius om forlængelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius

13.4.2022   
               
               
                  DA
               
               
                  Den Europæiske Unions Tidende
               
               
                  L 115/43
               
            
         RÅDETS AFGØRELSE (EU) 2022/614
         af 11. februar 2022
         om undertegnelse på Unionens vegne og om midlertidig anvendelse af aftalen i form af brevveksling mellem Den Europæiske Union og Republikken Mauritius om forlængelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Fiskeripartnerskabsaftalen mellem Den Europæiske Union og Republikken Mauritius (1) (»aftalen«) blev godkendt på Unionens vegne ved Rådets afgørelse 2014/146/EU (2) og trådte i kraft den 28. januar 2014.
                  
               
                     (2)
                  
                  
                     Protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius (3) (»protokollen«), blev taget i anvendelse den 8. december 2017 for en periode på fire år. Protokollen udløb den 7. december 2021.
                  
               
                     (3)
                  
                  
                     Den 28. september 2021 bemyndigede Rådet Kommissionen til at indlede forhandlinger med Republikken Mauritius om indgåelse af en ny protokol om gennemførelse af aftalen.
                  
               
                     (4)
                  
                  
                     Indtil forhandlingerne om fornyelse af protokollen er afsluttet, har Kommissionen på Unionens vegne forhandlet en aftale i form af brevveksling mellem Unionen og Republikken Mauritius om forlængelse af protokollen for en periode på højst seks måneder. Forhandlingerne om forlængelse af protokollen blev afsluttet med et vellykket resultat, og aftalen i form af brevveksling mellem Den Europæiske Union og Republikken Mauritius om forlængelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius (»aftalen i form af brevveksling«) blev paraferet den 6. december 2021.
                  
               
                     (5)
                  
                  
                     Målene for aftalen i form af brevveksling er at give Unionen og Republikken Mauritius mulighed for at fortsætte samarbejdet om at fremme en bæredygtig fiskeripolitik og en ansvarlig udnyttelse af fiskeressourcerne i Mauritius' farvande samt at gøre det muligt for EU-fartøjer at fiske i disse farvande.
                  
               
                     (6)
                  
                  
                     Aftalen i form af brevveksling bør undertegnes med forbehold af dens indgåelse på et senere tidspunkt.
                  
               
                     (7)
                  
                  
                     For at begrænse afbrydelsen af EU-fartøjers fiskeri i Mauritius' farvande bør aftalen i form af brevveksling anvendes midlertidigt indtil afslutningen af de procedurer, som er nødvendige for dens ikrafttræden —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af aftalen i form af brevveksling mellem Den Europæiske Union og Republikken Mauritius om forlængelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius med forbehold af indgåelse af aftalen (4).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen i form af brevveksling på Unionens vegne.
         
         
            Artikel 3
            Aftalen i form af brevveksling anvendes i overensstemmelse med punkt 10 i aftalen i form af brevveksling midlertidigt fra den 1. januar 2022 eller fra en hvilken som helst anden senere dato efter datoen for undertegnelsen, indtil afslutningen af de procedurer, som er nødvendige for dens ikrafttræden.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 11. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 79 af 18.3.2014, s. 3.
         
            (2)  Rådets afgørelse 2014/146/EU af 28. januar 2014 om indgåelse af fiskeripartnerskabsaftalen mellem Den Europæiske Union og Republikken Mauritius (EUT L 79 af 18.3.2014, s. 2).
         
            (3)  EUT L 279 af 28.10.2017, s. 3.
         
            (4)  Se side 45 i denne EUT.